Source: https://www.najpravo.sk/rady-a-vzory/rekodifikacia-vzory-podani-a-rozhodnuti-sudu/uznesenie-o-zastaveni-konania-pre-nezaplatenie-sudneho-poplatku-v-sporovom-konani-10-ods-1-zsp.html
Timestamp: 2019-07-22 01:29:34+00:00

Document:
Uznesenie o zastavení konania pre nezaplatenie súdneho poplatku v sporovom konaní (§ 10 ods. 1 ZSP) | REKODIFIKÁCIA: Vzory podaní a rozhodnutí súdu | Najprávo.sk - najlepší právny poradca
2.10. 2016, 13:39 | najpravo.sk
Číslo konania: 99Csp/25/2016-22
IČS: 123456789
Okresný súd X v spore žalobcu: Superbanka, a.s., IČO: 123456789 so sídlom Horná 1, Bratislava zastúpená XY proti žalovanému: Jozef Mrkvička, narodený 1. 2. 1970, bytom Horná Dolná 1 o zaplatenie 627,49 € s príslušenstvom takto
1. Okresný súd X výzvou zo dňa 07. 08. 2016 vyzval žalobcu na zaplatenie súdneho poplatku za žalobu v lehote 10 dní od doručenia výzvy s poučením, že ak poplatok nebude v určenej lehote zaplatený, súd konanie zastaví. Žalobcovi bola doručená výzva dňa 09. 08. 2016. Doteraz súdny poplatok nezaplatil.
2. Podľa § 10 ods. 1 zákona č. 71/1992 Zb. o súdnych poplatkoch v platnom znení ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený.
3. Žalobca súdny poplatok v súdom určenej lehote nezaplatil a keďže súd vo veci konanie nezačal a vo výzve bol náležite žalobca poučený o následkoch nezaplatenia poplatku, súd podľa vyššie citovaného zákonného ustanovenia konanie zastavil.
4. Súd o trovách konania rozhodol podľa § 262 CSP tak, že žiadnej zo strán sporu nepriznal nárok na náhradu trov konania, keďže žalobcovi, ktorý procesne zavinil zastavenie konania náhrada trov konania neprináleží a žalovanému v konaní žiadne trovy doposiaľ nevznikli.
Poučenie: Proti tomuto uzneseniu možno podať odvolanie v lehote 15 dní od doručenia rozhodnutia na súde, proti ktorého rozhodnutiu smeruje. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).
V X, dňa 19. 09. 2016
súdne poplatky odvolanie náhrada škody dedenie spotrebiteľ podielové spoluvlastníctvo ochrana osobnosti judikatúra úroky z omeškania exekúcia bezpodielové spoluvlastníctvo manželov oslobodenie od súdnych poplatkov dokazovanie vedľajší účastník dovolanie náhrada trov konania premlčanie rekodifikácia mediácia trovy konania

References: súd 
 súd 
 súd 
 § 10
 súd 
 § 9
 súd 
 súd 
 súd 
 Súd 
 § 262